stanford-oval/wikipedia huggingface dataset:
לוקהיד F-117 נייטהוק
לאחר היציאה הרשמית משירות

באפריל 2008 סיים המטוס את שירותו בחיל האוויר האמריקני ופינה את מקומו לטובת ה-F-22 ואחר כך ה-F-35. מטוסי קרב F-117 נייטהוק ממשיכים להישמר בשירותי מילואים ומוטסים על ידי טייסי חיל האוויר האמריקאי, ולפי הדיווחים שמאושרים לכדי פרסום ממטה חיל האוויר האמריקאי, המטוסים משמשים לבדיקת טכנולוגיות התגנבות והתגנבות נגדית - מהלכי פיתוח שנושאים חשיבות רבה בהתמודדות צבאית שנועדה לשמור על עליונות אמריקאית מעל לחיל האוויר של צבא השחרור העממי (הרפובליקה העממית של סין), חיל האוויר הרוסי וחיל האוויר האיראני.
מספר דיווחים לא מאומתים מצביעים על כך שמצבו של ה-F 117 עשוי בהחלט להיות פעיל באופן רחב על אף הוצאתו הרשמית משירות, כאשר מספר דיווחים מצביעים על כך שהמטוסים נפרסו במבצעים בעיראק ובסוריה במשימות קרב ב-2016 - מבצע נחישות טבועה. פריסות אלו נועדו כביכול כיוזמה למטרות ניסוי שיטות התגנבות בשימוש לוחמה אלקטרונית משופרת. הכוחות המזוינים העממיים של קוריאה הצפונית התייחסו למטוס ה-F 117 נייטהוק כאיום פוטנציאלי עד לשנת 2016 - ייתכן וזאת על סמך מידע מודיעיני כלשהו, מה שמעיד על כך שהפלטפורמה של המטוס עודנה ממשיכה למלא תפקיד בתכנון מערך ההגנה האמריקאי. בלי קשר להערכת מעמדו וטווח שימושו בחיל האוויר האמריקאי, היכולות והביצועים של ה-F 117 נשארות מתחת לאלו של מטוסי קרב של הדור החמישי, ולנוכח התקדמות הפיתוח של מערכות ל"א בידי צבאות שונים, הפרצות ביכולותיו של המטוס הופכות אותו לפגיע יותר ויותר.
באוקטובר 2021 פרסם חיל האוויר האמריקאי סרטונים של אימוני טיס של F-117 מעל שמי קליפורניה.
לקריאה נוספת

AIR VANGUARD 16, LOCKHEED F-117 NIGHTHAWK STEALTH FIGHTER, PENTAGON US, 2014
LOCKHEED MARTIN, F-117 Nighthawk Fast Facts - World’s First Operational Stealth Aircraft, November 2019
National Security Archive, NIGHTHAWKS OVER IRAQ: A CHRONOLOGY OF THE F-117A STEALTH FIGHTER IN OPERATIONS DESERT SHIELD AND DESERT STORM, Office of History, January 1992
קטאנה (קומיקס)

| --- | --- |

קטאנה, כפי שהופיעה על עטיפת חוברת Katana #1 מאפריל 2013. אמנות מאת דייוויד פינץ'.
 סוג:  גיבורת-על
 הוצאה לאור:  DC קומיקס
 הופעה ראשונה:  The Brave and the Bold #200 (יולי 1983)
 יוצרים:  מייק ו. באר ג'ים אפארו
 גילום הדמות:  רילה פוקושימה ("החץ"), קארן פוקהארה ("יחידת המתאבדים")
 מידע
 שם אמיתי:  טאטסו טורו-ימאשירו
 סטטוס:  פעיל
 גזע:  אדם
 מין:  נקבה
 מקצוע:  שומר ראש, אמן לחימה, גיבור-על, סמוראי, סייף
 כוחות:  ללא כוחות על מיומנות רבה בסיף וקרב פנים אל פנים, שימוש בחרב "לוקחת הנשמות" המיסטית הלוכדת את נשמות קרבנותיה
 כלי נשק:  חרב קטאנה "לוקחת הנשמות"
 חברה בקבוצה:  אאוטסיידרס, שבט החרבות
 חברה לשעבר בקבוצה:  ציפורי הטרף, ליגת הצדק, יחידת המתאבדים
 אזרחות:  ילידת יפן
 דמויות קשורות
 משפחה:  מסאו ימאשירו (בעל, מת) רייקו ויוקי ימאשירו (בנות, מתות) טקאו ימאשירו (גיס, מת)
קטאנה (באנגלית: Katana, קטאנה) היא דמות בדיונית של גיבורת-על המופיעה בחוברות קומיקס ביקום DC קומיקס. הדמות הופיעה לראשונה בחוברת The Brave and the Bold #200 מיולי 1983, ונוצרה בידי הכותב מייק ו. באר והמאייר ג'ים אפארו.
קטאנה היא האלטר-אגו של טאטסו טורו-ימאשירו, אמנית לחימה וסיוף יפנית, שבעקבות טרגדיה זכתה לחרב מיסטית המכילה בתוכה את נשמתו של בעלה המת. באמצעות כישוריה בלחימה ובסיוף היא נעשתה חברה מייסדת של קבוצת אאוטסיידרס, וחברה בקבוצות ציפורי הטרף ויחידת המתאבדים, ולאחר האתחול המחודש של יקום DC לאחר אירועי "פלאשפוינט" גם חברה מייסדת של ליגת הצדק של אמריקה של אמנדה וולר וסטיב טרבור. לאחר האתחול נכתבה לדמות סדרת סולו ראשונה, בכתיבה של אן נוצ'נטי ובאיורו של אלכס סנצ'ס, שפורסמה בין אפריל 2013 לפברואר 2014 במשך 10 חוברות. נכון ל-2016 היא חברה באאוטסיידרס וביחידת המתאבדים.
את דמותה של קטאנה גילמה בסדרת הלייב אקשן  "החץ" גילמה השחקנית רילה פוקושימה, וזאת לאחר שהשחקנית דבון אאוקי נאלצה לעזוב את ההפקה בגלל התנגשות בלוחות הזמנים. את דמותה בסרט הלייב אקשן "יחידת המתאבדים" מגלמת השחקנית קארן פוקהארה.
ביוגרפיה בדיונית > מקור, הצטרפות לאאוטסיידרס

טאטסו טורו היא לוחמת יפנית מיומנת, שהן מסאו ימאשירו ואחיו טקאו הכריזו על אהבתם אליה. היא בחרה במסאו, וטקאו סירב להגיע לחתונתם. בעוד טאטסו ומסאו הקימו משפחה וטאטסו הולידה תאומות, טקאו הצטרף ליאקוזה, עלה בסולם הדרגות והחל לאסוף כלי נשק עתיקים. טקאו הופיע בביתם כעבור כמה ימים, הרג את מסאו בדו-קרב ונהרג ונעלם. כאשר ניסתה להציל את ילדותיה מהשריפה שהתחוללה, רוחו של מסאו דיברה אליה מן החרב שבה טקאו השתמש להורגו - "לוקחת הנשמות" - ואמר לה לוותר על הניסיון. טאטסו ברחה מהמקום והתאמנה כסמוראית, ובסוף האימונים לבשה תלבושת ויצאה לאמריקה כדי לעשות צדק. היא נסעה לאומת מרקוביה הבדיונית, שם התנקשה בחייו של הגנרל שהביא לטקאו את לוקחת הנשמות. היא הפלילה את ברק שחור, שהיה באותו עת שותפו הזמני של באטמן, ונתקלה באישה בשם האלו כאשר ניסתה לתקן את אי-ההבנה בשחרורו של ברק שחור. טאטסו והאלו שחררו ביחד את באטמן, ברק שחור ולושיוס פוקס.
באטמן, שבאותה העת מאס מדרכי הפעולה של ליגת הצדק, החליט להקים את קבוצת אאוטסיידרס עם טאטסו, ברק שחור, האלו, נסיך מרקוביה גיאו פורס ועובד הממשל מטאמורפו. הצוות שחררו את מרקוביה מעריצותו של ברון בדלאם, ועברו לבסיס חדש בגות'אם סיטי. במקביל, טקאו הנקמן החליף את לוקחת הנשמות בחרב אחרת וברח מהאאוטסיידרס לטוקיו. הוא לקח את החרב למאסטר היאקוזה, שבעזרת ריטואל הוציא את הנשמות הכלואות מהחרב. טאטסו והאאוטסיידרס נאלצו להילחם בכולם, והיא הרסה את רוחו של מסאו והרגה את טקאו. לאחר הרפתקאות רבות, הקבוצה התנערה ממנהיגותו של באטמן, התמקמו מחדש במרקוביה ונעשו לסוכני הממשלה. הם עברו לבסיס חדש בשגרירות מרקוביה בלוס אנג'לס, שם ראש היאקוזה חזר ושיסה בטאטסו את שדי הטנגו. אמנם היא נלכדה, אך שוחררה בידי חברותיה לקבוצה האלו ולוקר בסיועו של מנהיג הטנגו.
לאחר הרפתקאות רבות נוספות, הצוות פורק בעקבות פלישת ציידי האדם למרקוביה, אובדן כוחותיה של לוקר ונפילתה לתרדמת של האלו, שגרמה לטאטסו לעזוב את הקבוצה לפני פירוקה הרשמי כדי לטפל בה כחלק מקוד-כבוד אישי. היא הצטרפה ליחידת המתאבדים באופן זמני כדי להרוס משלוח נשק שיועד ליאקוזה, והצילה במהלך המשימה את חייהם של טיגריס הארד וצייד האדם מארק שו.
ביוגרפיה בדיונית > חזרה לאאוטסיידרס

הצוות מתאחד וחוזר למרקוביה, אך במקום קבלת פנים חמה, הם ממותגים כפורעי חוק. למרות שהאשמות בוטלו, האלו נהרגה והוחייתה בגוף חדש, מה שהעיב על חברותם של טאטסו והאלו ועל הצוות כולו. במהלך קרב נגד כנופיית סוחר סמים, טאטסו מותקפת בידי ליידי שיווה, שנשלחה בידי המאסטר שאימן אותה את דרכי הסמוראים. שיווה קוראת לטאטסו חלשה לאחר שזו מסרבת להרוג את חברה לשעבר, והורגת אותה בחרבה שלה. טאטסו קמה לתחייה, הורגת את המאסטר שלה לשעבר. לאחר קרבות נגד דארקסייד ואקליפסו בין היתר, הצוות מתפרק שנית. למרות שהצוות פורק, חברי הצוות נראים יחדיו כמה וכמה פעמים, ביניהם בעלילת "יום האבדון" נגד הספקטר במהלכה טאטסו מגנה את מאדאם קסנדו. היא עזרה לסופרמן ובאטמן בשעה שהם הוכרזו כפורעי חוק כמרגלת בצוות הממשלתי שנשלח לרדוף אחריהם, נקראה בידי הקנרית השחורה לחלץ את אורקל מידיו של סנטור פולמן, וסירבה להצטרף לציפורי הטרף. עם זאת, היא נראתה כחברת גיבוי מאוחר יותר.
לאחר שהביסו יחדיו את סאבאק, האאוטסיידרס התאחדו וקטאנה חזרה לצוות גם היא. קטאנה עוטה תלבושת חדשה בצבעים כתום-צהוב, בטענה שהיא לא ראויה ללבוש תלבושת המבוססת על דגל יפן מאז שהמדינה ביטלה את אזרחותה בגלל חברותה באאוטסיידרס. היא מזמנת את סאבאק להרוס את בסיסו של דוקטור סיבאנה, ונשארת בקבוצה גם לאחר אירועי "שנה אחת לאחר מכן" שבהם נייטווינג נעשה מנהיג זמני עד שבאטמן חוזר לקבוצה. במהלך אירועי "הלילה האפל ביותר", בשעה שהם מלווים את קילר קרוק למאסר, האאוטסיידרס מותקפים בידי מסאו ובנותיה התאומות של טאטסו, שהוקמו לתחייה כחברים בחיל הפקחים השחורים. היא מגלה את תוכניותיהם של חיל הפקחים השחורים, אך התקפותיה מתגלות כלא-יעילות והאלו משמידה את מסאו והתאומות.
ביוגרפיה בדיונית > ה-52 החדשים

במהלך ציר-הזמן של יקום "פלאשפוינט", טאטסו הצטרפה לפוריות של וונדר וומן במלחמה נגד ממלכת אטלנטיס. ביקום החדש נוצר לאחר אירועים אלו, טאטסו מצטרפת לציפורי הטרף של הקנרית השחורה וסטארלינג כחברה השלישית. היא מתוארת כלוחמת קטלנית שניהלה מלחמה ארוכה נגד היאקוזה האחראים למותו של בעלה. שאר חברות הקבוצה חושבות כי היא אינה יציבה נפשית, וזאת כי לעיתים קרובות היא מדברת אל בעלה השוכן בלוקחת הנשמות ללא שום הסבר. לאחר הרפתקאות עם ציפורי הטרף, היא עוזבת את הקבוצה כדי לפקוח עין על כת מתנקשים בשם "הפגיונות". היא מצטרפת לליגת הצדק של אמריקה החדשה של אמנדה וולר בחסות הממשלה, ובעקבות החלטת הכותבים לצרפה לקבוצה נכתבה לדמות הרצת סולו העוסקת בנקמתה ברוצחיו של בעלה. נאמר לה כי מותו של בעלה קשור לאאוטסיידרס, והתגלה כי לוקחת הנשמות קשורה לשבט החרבות וכי יש לה מקבילים בשבטי האגרוף, המסכה, המגן, הגרזן, החץ והחנית של האי סטארפיש. היא נעשתה לחלק מקבוצת אאוטסיידרס החדשה המורכבת מנציגי השבטים השונים, וביניהם שאדו.
במהלך אירועי חידוש הכותרים "לידה מחדש" היא נעשית לחברה ביחידת המתאבדים.
ראו גם

פסיילוק - דמות בדיונית דומה מחברת מארוול קומיקס המתחרה
הערות שוליים

↑  Batman and the Outsiders #12
↑  Batman and the Outsiders #1
↑  Batman and the Outsiders #2
↑  The Brave and the Bold #200
↑  Batman and the Outsiders #3-31
↑  Batman and the Outsiders #32
↑  Adventures of the Outsiders #33-45
↑  Outsiders #1-26
↑  Outsiders #27-28
↑  Suicide Squad #53
↑  Outsiders Vol.2 #1-24
↑  Day of Judgment #3-5
↑  Superman/Batman #1-6
↑  Birds of Prey #67
↑  Birds of Prey #108
↑  Batman and the Outsiders Vol.2 #1-14
↑  Outsiders Vol.4 #15-23
↑  Outsiders Vol.4 #24-25
↑  Flashpoint: Wonder Woman and the Furies #2
↑  Birds of Prey Vol.3 #2
↑  Birds of Prey Vol.3 #15
↑  Justice League of America Vol.3 #1
↑  Katana #1-10
↑  Green Arrow Vol.5 #27
↑  Green Arrow Vol.5 #30-31
↑  Suicide Squad Vol.5 #1
עמית ולדמן

| --- | --- |
אין תמונה חופשית
 לידה:  14 בדצמבר 1972 (בן 52) ירושלים, ישראל
 מדינה:  ישראל
 תקופת הפעילות:  מ-2002
 מעסיק:  חברת החדשות, כאן 11
 תחום סיקור:  חדשות חוץ
 קישורים חיצוניים
 טוויטר (X):  AAWALDMAN
 
עמית ולדמן (נולד ב-14 בדצמבר 1972) הוא עיתונאי ואיש טלוויזיה ישראלי. שימוש ככתב ועורך חדשות חוץ ב־N12. ולדמן ערך סרטי תחקיר עבור ערוץ הכנסת וערך את התכנית "סדר עולמי" בהגשת ערד ניר בחברת החדשות. משמש כעורך חדשות ותוכנית חדשות החוץ "העולם היום" בתאגיד השידור הישראלי[דרושה הבהרה].
ביוגרפיה

ולדמן נולד וגדל בשכונת ניות בירושלים. היה חניך ומדריך בתנועת הצופים בשבט "מצדה". את שירותו הצבאי עבר כלוחם ומפקד בחי"ר. למד באוניברסיטה העברית בירושלים בחוג למדעי החברה. לעולם התקשורת נחשף כקשב צעיר בטלוויזיה הישראלית. לאחר תקופה עבר לערוך חדשות בחברת החדשות ולפרסם מידע עבור חדשות חוץ באינטרנט וכחלק מרצועות שידור N12 ובערוץ הכנסת.
פעילות בתקשורת

בעת שעבד ולדמן בחברת החדשות, ניהל מספר משדרים מיוחדים, כגון סיכומי שנה, סיכומי העשור ואירועי הלוויית המלכה אליזבת השנייה.
ולדמן הוציא סרטי תעודה בעקבות תחקירים שערך: "הבית בשדרה הראשונה" - תחקיר אודות מוסדות האו"ם, "איזונים ובלמים" - סרט דוקומנטרי אודות שיטת הממשל האמריקאית ו"הגשר על הבוספורוס".
הערות שוליים

↑   ערוץ הכנסת - הבית בשדרה הראשונה: סרטו של עמית ולדמן, סרטון בערוץ "ערוץ כנסת", באתר יוטיוב (אורך: 24:27)
↑   איזונים ובלמים - סרט תעודה של ערוץ הכנסת, סרטון בערוץ "Einat Wilf", באתר יוטיוב (אורך: 28:55)
↑   ערוץ הכנסת - הגשר על הבוספורוס - בקרוב בערוץ הכנסת, סרטון בערוץ "ערוץ כנסת", באתר יוטיוב (אורך: 01:04)
לובו (קומיקס)

| --- | --- |

לובו, כפי שהופיע על עטיפת החוברת Red Hood and the Outlaws #31 מיולי 2014, אמנות מאת פיליפ טאן.
 סוג:  אנטי-גיבור
 הוצאה לאור:  DC קומיקס
 הופעה ראשונה:  לפני המשבר בעולמות האינסופיים: Omega Men #3 (יוני 1983) לאחר פלאשפוינט: Justice League Vol.2 #23.2 (נובמבר 2013)
 יוצרים:  רוג'ר סליפר, קית' גיפן
 גילום הדמות:  אנדרו בריאנסקי, דייוויד סובולוב, אמט ג'. סקנלן, בראד גארט, קווין מייקל ריצ'רדסון, ג'ון דימאג'יו, גרג איגלס 
 מידע
 שם אמיתי:  בלתי ניתן להגייה
 כינויים:  האיש הראשי, מאסטר פראג, הקזארניאן האחרון, מיסטר מצ'טה, אימת הקוסמוס, איש המצ'טה, אל קזאדורס
 סטטוס:  פעיל
 מקום לידה:  Czarnia 
 מקצוע:  צייד ראשים, מתנקש, כומר
 כוחות:  כוח, סיבולת, עמידות, מהירות וחושים על-אנושיים, חיי נצח, אי-פגיעות, ריפוי עצמי מהיר, חסינות למחלות והזדקנות, איתור נקודות תורפה, קיום-עצמי, אינטלקט ברמה גאונית, לוחם מיומן בקרב פנים אל פנים ונשק חם וקר
 חבר לשעבר בקבוצה:  לפני ה-52 החדשים: ליגת הצדק, R.E.B.E.L.S, הכנסייה השמימית הראשונה של שלושת הדגים-אלים, L.E.G.I.O.N
 דמויות קשורות
 משפחה:  לפני המשבר: סלובו (שיבוט, מת) לאחר פלאשפוינט: שיומארה רוחאס (בת)
 אויבים:  Vril Dox, סופרמן, Omega Men, Sunny Jim 
 
לובו (באנגלית: Lobo) הוא דמות בדיונית של אנטי גיבור חייזרי המופיע בחוברות הקומיקס ביקום DC קומיקס. דמותו הופיעה לראשונה בחוברת Omega Men #3 מיוני 1983, ונוצרה בידי הכותב רוג'ר סליפר והמאייר קית' גיפן.
בשפת בני-עמו, הקזארנים, פירוש השם לובו הוא "האחד שטורף את קרביך ונהנה מזה". לובו הוא פרט קזארני אלים ביותר, שרצח את כל שאר בני-עמו ויצא לכוכבים כצייד ראשים להשכרה. לובו נודע לא רק כאלים ואכזרי אלא גם כצייד ראשים עם מוניטין וקוד-כבוד נוקשה, בעל חיי נצח ואי-פגיעות שעזרו לו בהבסת סופרמן בין היתר. הוא נוסע בחלל על אופנוע מיוחד, ונחשב לבלתי-מנוצח.
לובו נוצר כפארודיה מוגזמת על גיבור-העל וולברין מחברת מארוול קומיקס המתחרה, אך התגלה כפופולרי והמשיך להופיע בכותרי DC. הוא זכה לפארודיה בחוברות "בלודוולף" בהרצת אימג' קומיקס כאשר נראה מת על עטיפת החוברת הראשונה ובלודוולף תואר כ"מחליפו", וזכה לפארודיה מצד מארוול קומיקס בחוברות "דדפול".
ביוגרפיה בדיונית > בשירות ונגד המצודה, L.E.G.I.O.N

כצייד ראשים, לובו מילא תפקיד בקשת הסיפור "מלחמת המצודה" בין אנשי האומגה לבין גזע המצודה החוצני. הוא נשכר בידי המצודה לחטוף את חברת אנשי האומגה קאליסטה, ותקף את ספינת האם שלהם עם צייד ראשים נוסף. הוא נשכר בידי המצודה להתנקש בחיי מנהיג אנשי האומגה טיגור, אך לא זכה להזדמנות. בסיום מלחמת המצודה, הוא נשכר בידי מנהיג אנשי האומגה הנוסף ובעלה של קאליסטה, פרימוס, לעזור לקבוצתו במתקפה על מתקן כליאה של המצודה ובשחרור כמה מבני בריתם. במתקפה עצמה, לובו הרג את המנהיג העליון של כוחות המצודה ששרדו. לובו הגיע לראשונה לכדור הארץ כשנשכר בידי מנגה-חאן להביס את ליגת הצדק החדשה, והעמיד פני חבר לקראת הזדמנותו אך חוזהו בוטל. לובו החל לנדוד ברחבי החלל, וטיפל בכמה דולפיני חלל כחיות מחמד. כאשר אחד מהדולפינים נהרג, הוא החליט לתקוף את קבוצתו החדשה של וריל דוקס-2, שיבוטו של ברייניאק. לובו הביס בקלות את שאר הצוות אך נבלם בידי דוקס-2, שהציע לספק הגנה לדולפיני החלל תמורת הצטרפותו של לובו. הוא הסכים, והצטרף לצוות במשימה לכוכב קאירן.
דוקס-2 ניצל את יכולתו של לובו להשתכפל, ולבסוף הרעיל אותו והסיר ממנו יכולת זו. כל שיבוטיו נהרסו, פרט לאחד שברח לכוכב קאניט. הוא נשאר בצוות למרות ששנא את שותפיו, ואף שבר את רגליו של אחד מחברי הקבוצה. כאשר דוקס-2 נאנס ונרצח, הוא שובט ולובו ניסה להרוג את השיבוט כדי להשתחרר. הוא נשלח למשימה חשאית נגד פיראט-החלל "דגון-רא", והסתנן לצוותו כדי להוביל מרד נגדו. הוא חזר לכדור הארץ, ונשכר בידי מנגה-חאן על מנת להרוג את דספרו. כאשר גילה כי ליגת הצדק הביסה את דספרו, הוא מסר אותו למנגה-חאן.
ביוגרפיה בדיונית > מיס טריב, 52, בגיהנום, R.E.B.E.L.S

וריל דוקס-2 שכר את לובו להעביר לו אסירה, אשר התגלתה כמיס טריב - הקזארנית החיה השנייה, ומורתו של לובו בעבר אשר כתבה עליו ספר. הם נמלטו ביחד מארבע קבוצות שונות אשר רדפו אחריהם על מנת להורגם, ולאחר מעין תחרות איות הומוריסטית, לובו הרג את כולם. הוא אמר לדוקס-2 כי הוא יוצא לחופשה, וכאשר העביר אליו את מיס טריב חיה, הרג אותה על מנת שיהיה הקזארני האחרון. הוא פרש מחייו האלימים ונהיה לארכיבישוף בכנסייה השמימית הראשונה של שלושת הדגים-אלים, נעשה מגן סקטור 3500 ושמר על עין האזמרגד של אקרון. הוא הציל את אנימל מן, אדם סטריינג' וסטארפייר כשהופיע והרג את דווילאנס, וביצע עסקה עם סטארפייר: אם יעזור להם בבעיותיהם, הם יעזרו לו בצרותיו. לאחר שעזר להם להביס את ליידי סטיקס, הוא הביא את עין האזמרגד לשלושת הדגים-אלים, ששחררו אותו מנדר אי-האלימות. כאשר גילה שהעין היא הדבר היחיד באמצעותו ניתן להרוג את הדגים-אלים, הוא ירה בעין.
לאחר הקרב על אפוקוליפס, נשמתו של לובו נשלחה לגיהנום. סבלו הספיק להעצים את כל אזורו של השד נרון בגיהנום, שם נכלא. כאשר השדים אטריגן והשטן הכחול השתוללו בגיהנום בנקמה נגד נרון, הם שחררו בטעות את לובו מכלאו. אטריגן גנב את נשמתו של השטן הכחול והסכים להחזיר אותה בתנאי שילחם בלובו, אשר גורש לתהום בידי זטאנה כאשר ערף בטעות את ראשו של אביה, זטארה. הוא הופיע בכדור הארץ על מנת לזכות בסכום שהוצע על ראשו של אטרוסיטוס, ולאחר שנאבק בהאל ג'ורדן, סינסטרו וקרול פריס, עזב בלי לסיים את עבודתו. התגלה כי הקרב בוים בידי אטרוסיטוס עצמו על מנת שיוכל לזכות באמונם של השומרים החדשים, ולובו זכה בטבעת כוח אדומה.
לובו גויס בידי וריל דוקס-2 לעזרה בקרב נגד ברייניאק המקורי ופולסר סטארגרייב, וזאת בעוד שהוא משתמש בטבעת הכוח האדומה. למרות שאיבד את אופנוע החלל שלו והציל את הכוכב קולו, ברייניאק וסטארגרייב נמלטו. הוא נלחם בגרין לנטרן מסקטור 2823, רומה לחשוב שישנו עוד קזראני בחיים בידי אסטרילד בת סופה, והרג אותה. לאחר שעקב אחרי מקורותיה של אסטרילד והגיע לעולם הבית של גזע הפסיונס, ונלחם בסמייט עד שהמאבק הופסק והם בילו יחדיו בפאב. לאחר שהתפייס עם סמיית, הוא הכה באכזריות את סטארו חסר האונים.
ביוגרפיה בדיונית > ה-52 החדשים

לאחר אירועי "פלאשפוינט" ושכתוב יקום DC מחדש, לובו הוצג כעבד קזארני שהרג את כל בני גזעו פרט לנסיכתו האהובה, ונלחם בדת'סטרוק ובאנשי האומגה בין היתר. גרסה נוספת ללובו הוצגה בחוברות "ליגת הצדק" כחלק מחודש הנבלים, ואושרה כלובו האמיתי. גרסה זו היא רזה יותר ופחות שרירית ומוחצנת מאשר גרסאותיו של לובו לפני ה-52 החדשים, אשר נסעה לכדור הארץ כדי להרוג את מתחזהו מחוברות דת'סטרוק. גרסה זו זכתה להרצת חוברות סולו החל מאוקטובר 2014, בתחילתה הרגה את המתחזה.
הערות שוליים

↑  Omega Men #3
↑  Omega Men #5
↑  Omega Men #9-10
↑  Justice League International #18-21
↑  L.E.G.I.O.N. #3-4
↑  L.E.G.I.O.N. #7
↑  Lobo Vol.2 #9
↑  L.E.G.I.O.N. #10
↑  L.E.G.I.O.N. #14-15
↑  Justice League America #57-58
↑  Lobo #1-4
↑  52 #17-20
↑  Reign in Hell #5-8
↑  Green Lantern Vol.4 #54-55
↑  R.E.B.E.L.S. Vol.2 #20-28
↑  Deathstroke Vol.2 #9-12
↑  Justice League Vol.2 #23.2
↑  Lobo Vol.3 #1
סנדמן (DC קומיקס)

| --- | --- |

סאנדמן, כפי שהופיע על עטיפת החוברת Justice Society of America Vol.3 #5 מיוני 2007, אמנות מאת אלכס רוס.
 סוג:  גיבור-על
 הוצאה לאור:  DC קומיקס
 הופעה ראשונה:  וסלי דודס: New York World's Fair Comics #1 (אפריל 1939) סאנדי הוקינס: The Brave and the Adventure Comics #69 (דצמבר 1941) גארט סנפורד: Sandman #1 (חורף 1974) הקטור הול: All-Star Squadron #25 (ספטמבר 1983) מורפיאוס: Sandman Vol.2 #1 (ינואר 1989) דניאל הול: Sandman Vol.2 #22 (ינואר 1991) קיארן מארשל: Sandman Mystery Theatre: Sleep of Reason #1 (פברואר 2007)
 יוצרים:  גרדנר פוקס, ברט קריסמן (דודס) מורט ויזינגר, פול נוריס (הוקינס) ג'ו סיימון, ג'ק קירבי (סנפורד) רוי תומאס, ג'רי אורדוויי (הקטור הול) ניל גיימן, סאם קית', מייק דרינג'נברג (דניאל הול) ג'ון ניי ריבר, אריק נגוין (מארשל)
 מידע
 שם אמיתי:  וסלי דודס סנדרסון "סאנדי" הוקינס גארט סנפורד הקטור הול מורפיאוס דניאל הול קיארן מארשל
 כינויים:  סאנדי ילד הזהב
 סטטוס:  פעיל
 כוחות:  גוף מבוסס סיליקון, המקנה יכולת אלסטית, שינוי צורה לחול ויוצרת גלי הדף סייסמיים, בעל חזיונות חלומיים
 חברוּת בקבוצה:  חברת הצדק של אמריקה
 חברוּּת לשעבר בקבוצה:  יחידת אול-סטאר
 דמויות קשורות
 משפחה:  דיאן בלמונט (דודה, מתה)
סנדמן (באנגלית: Sandman; בעברית: איש החול) הוא דמות בדיונית של גיבור-על, המופיעה בחוברות הקומיקס חברת הצדק של אמריקה ביקום DC קומיקס. סנדמן המקורי (וסלי דודס) הופיע לראשונה בחוברת New York World's Fair Comics #1 מאפריל 1939, ונוצר על ידי הכותב גרדנר פוקס והמאייר ברט קריסמן.
סנדמן הוא האלטר אגו אותו חלקו שבע דמויות - וסלי דודס, סנדרסון "סנדי" הוקינס (המזוהה ביותר עם הדמות), גארט סנפורד, הקטור הול, דניאל הול, וקיארן מארשל. הוא גם אחד השמות בהם משתמש חלום, אחד מהנצחיים. דמותו של דודס עוצבה במקור לפי דמויות ספרות זולה כדוגמת "הצל".
ביוגרפיה בדיונית > וסלי דודס

וסלי דודס היה לדמות הבדיונית הראשונה של חברת DC שנטלה את השם סנדמן. מאפייניו החיצוניים כוללים חליפה מחויטת ירוקה, מגבעת ומסכת גז. הוא הרבה להשתמש באקדח היורה גז מרדים. דודס הפך לחבר מייסד של חברת הצדק של אמריקה. בהמשך הוא השתמש בחול ולהביור כדי ליצור חומות במהירות, והתחבר לשותף צעיר בשם סאנדי, ילד הזהב.
ביוגרפיה בדיונית > סאנדי הוקינס

שותפו הצעיר של דודס, סנדרסון "סאנדי" הוקינס, הפך לסנדמן השני עם פרישתו של דודס כאשר נשמתו נגזלה ממנו בידי ברוט וגלוב, שתי ישויות סיוט בלתי מזיקות ששוחררו מכלאם בעזרת קסם. הוא לוקח את השליטה על ממד החלום. ניצל בידי חברת הצדק.
ביוגרפיה בדיונית > גארט סנפורד

סנדמן השלישי, שהופיע בתור הארד של הקומיקס, היה גארט סנפורד, פרופסור לפסיכולוגיה באוניברסיטת קליפורניה בלוס אנג'לס שנלכד בממד חלום ונכנס לתרדמת בעוד הוא חווה סיוטים על מפלצת עוצמתית.
ביוגרפיה בדיונית > הקטור הול

הקטור הול, בנו של קרטר הול (הוקמן), נטל את זהותו של סנדמן למשך זמן קצר לאחר שסנפורד נדחף לכדי שגעון עקב בדידותו הרבה בממד החלום והתאבד. בהמשך, הוא נוטל את זהותו של דוקטור פיית.
ביוגרפיה בדיונית > חלום

| --- | --- |
 :  ראו גם – חלום (קומיקס)
חלום, שידוע גם בכינויו מורפיוס, אוֹנרוֹס, סנדמן ועוד, הוא אחת משבע ישויות ארכיטיפיות הנקראות "הנצחיים" ואשר מגלמות אספקטים שונים של הקיום. הוא הדמות הראשית ברוב סדרת סנדמן שנכתבה בידי ניל גיימן עבור ורטיגו והייתה סדרת הדגל של החותם במשך כל שנות פרסומה. חלום הוא רעיון החלימה מואנש, והוא שליט ממלכת החלומות והסיפורת. חלום אינו גיבור על וחולק מעט מאוד מאפיינים משותפים עם שאר הדמויות שנקראו סנדמן, חוץ מדניאל הול. השם חלום הוא הגדרת תפקיד יותר מאשר שם של ישות עקבית, ולכן כשחלום המקורי מת בסוף סדרת הרומנים הוא מוחלף בדניאל הול, בנו של הקטור הול.
ביוגרפיה בדיונית > דניאל הול

דניאל הול, בנו של הקטור הול, נוטל את מקומו של חלום לאחר שזה האחרון מת. כמוהו, דניאל הוא התגלמות כל החלומות, הסיפורים והמציאות. מכנה את עצמו בשם "חלום מהנצחיים", וטוען כי החלק שבו שהיה ילד התמותה דניאל הול כבר איננו עוד.
ביוגרפיה בדיונית > קיארן מארשל

ברומן הגרפי Sandman Mystery Theatre: Sleep of Reason, הצלם קיארן מארשל נוטל למשך זמן קצר את זהות סנדמן כדי ללחום בטרוריסטים באפגניסטן, כהשראה מביקורו של וסלי דודס באזור מעט לפני מותו.
בוסטר גולד

| --- | --- |

בוסטר גולד, כפי שהופיע על עטיפת החוברת Booster Gold: Futures End #1 מנובמבר 2014. אמנות מאת דן ג'ורגנס ונורם רפמונד
 סוג:  גיבור-על
 הוצאה לאור:  DC קומיקס
 תוכנית טלוויזיה:  "באטמן: האמיצים והנועזים", "סמולוויל", "ליגת הצדק ללא גבולות", "לגיון גיבורי-העל"
 הופעה ראשונה:  Booster Gold #1 (פברואר 1986)
 יוצרים:  דן ג'ורגנס
 גילום הדמות:  אריק מארטסולף 
 מידע
 שם אמיתי:  מייקל ג'ון קרטר
 כינויים:  בוסטר, גולדסטאר, סופרנובה, וייבריידר, בלאק גולד (זהב שחור), בהרג'וורג', בלודספוט, בוסטרו, בוסטר הפלא הצעיר, הגיבור הגדול ביותר שאף פעם לא שמעת עליו, שומר המולטי-יקום, ישו אלוורז, לוזר גולד, מייג'ור אידיוט, איש של זהב, התחזות לדת'סטרוק ולקילר מות'
 סטטוס:  פעיל
 תאריך לידה:  29 בדצמבר 2442
 מקום לידה:  גות'אם סיטי העתידנית
 מין:  זכר
 מקצוע:  איש עסקים, גיבור-על, שומר, שחקן פוטבול, נוסע בזמן
 נטייה:  טוב
 כוחות:  הזדקנות מואטת, בעל חליפה מיוחדת המאפשרת תעופה, ירי מטחי אנרגיה, יצירת שדות כוח, מסע בזמן, כוח ועמידות על-אנושיים וראייה ושמיעה משופרים באמצעות משקפי מגן מובנים, שיא המצב הפיזי האנושי, מיומן בקרב פנים אל פנים
 חבר בקבוצה:  שותפם של סקיטס והחיפושית הכחולה
 חבר לשעבר בקבוצה:  ליגת הצדק, ליגת הצדק בע"מ, יחידת המתאבדים, אדוני הזמן, צדק אקסטרים, הקונגלומרט, חברי העל, בוסטר גולד בע"מ (מנהל), שותפם של ריפ האנטר וגולדסטאר
 אזרחות:  ארצות הברית 
 דמויות קשורות
 משפחה:  דניאל קרטר ורוז לווין (אבות קדמונית) ג'ונאר ג'ון קרטר (אב) אלן קרטר (אם, מתה) מישל קרטר (אחות תאומה) ריפ האנטר (בן) ראני (בת מאומצת)
 אויבים:  מקסוול לורד
 
בוסטר גולד (באנגלית: Booster Gold, "המאיץ הזהוב") הוא דמות בדיונית של גיבור-על נוסע בזמן המופיע בחוברות הקומיקס ביקום DC של DC קומיקס. דמותו הופיעה לראשונה בחוברת Booster Gold #1 מפברואר 1986, ונוצרה על ידי הכותב והמאייר דן ג'ורגנס.
בוסטר גולד הוא האלטר-אגו של מייקל ג'ון קרטר, נוסע בזמן מהמאה ה-25 שנסע בזמן למאה ה-20 באמצעות מכונת הזמן של הנוסע בזמן ריפ האנטר כדי להפוך לגיבור-על למטרות פרסום ועושר. הוא נעזר במשימותיו בריפ האנטר, המתגלה כבנו העתידי, ברובוט בשם סקיטס המלווה אותו מהמאה ה-25, ובחברו הטוב טד קורד/החיפושית הכחולה. לאחר מותו של קורד, קרטר נעשה מאמנו של חיימה רייס, החיפושית הכחולה החדש. מבין דמויות המשנה בחוברות הקומיקס גולדסטאר, אלטר-אגו אותו חלקו מזכירתו ואחותו, וסופרנובה, אלטר-אגו בו הוא עצמו השתמש לאחר שנחשב למת ושמאוחר יותר חלקו בו אביו הקדמון מהמאה ה-20 ואביו. בוסטר מזוהה גם כמייסד ומאוחר יותר כמנהיג קבוצת ליגת הצדק בע"מ. במשך השנים, בוסטר נעשה לגיבור-על אמיתי ומתנגד למוניטין ההומוריסטי שנוצר לו. מבין נותני החסות של הדמות נמנים חברת בלייז קומיקס הבדיונית, המפרסמת סיפורי קומיקס שלו ביקום DC, וחברות לקסקורפ, פריס תעופה, מעבדות סטאר, תעשיות סטאג, סודאר קולה, ביג בלי בורגר והוצאת ורטיגו קומיקס.
דמותו של בוסטר גולד מדורגת במקום ה-59 ברשימת מאה גיבורי העל הגדולים, לפי אתר IGN.